**Csongrád Város Polgármesterétől**

Száma: Fjl/196-1/2024

Témafelelős: Bartáné Kocsis Andrea

**E l ő t e r j e s z t é s**

Csongrád Város Önkormányzata Képviselő-testületének

2024. február 28-án tartandó rendkívüli ülésére.

Tárgy: KözPONT belterületi utak fejlesztése című pályázat benyújtása

**Tisztelt Képviselő-testület!**

Magyarország Kormánya pályázati felhívást tett közzé TOP\_Plusz-1.2.3-21 kódszámmal Belterületi utak fejlesztése címmel.

A pályázati felhívás önállóan támogatható tevékenységei között jelenik meg az önkormányzati tulajdonú belterületi utak építése, korszerűsítése, felújítása ide értve a belterületi gyorsforgalmú utakat, elsőrendű főutakat, másodrendű főutakat, gyűjtő utakat valamint a kiszolgáló -, lakó- és vegyes használatú utakat.

A pályázat benyújtásának határideje: 2024.02.02. – 2024. 03. 07.

Támogatási intenzitás mértéke: 100%

A pályázat tervezett teljes költségvetése: 495.000.000 Ft

A pályázat formája vissza nem térítendő támogatás.

A projekt tervezett címe: KözPONT belterületi utak fejlesztése

Megvalósítani tervezett műszaki tartalom:

Hunyadi tér Kubikus szobornál lévő kereszteződés felújítása (181 m)

Hunyadi tér Dózsa György téri útszakasz felújítása (471 m)

Dózsa György tér Posta felőli útszakasz felújítása (137 m)

Erkel Ferenc utca felújítása (153 m)

Szentháromság téri útszakasz felújítása (103 m)

Erzsébet utca felújítása és szélesítése a Gyóni Géza utcáig (99 m)

A felsorolt útszakaszok felújítása, szükséges esetben megerősítése, parkoló helyek felújítása és kiépítése történik meg. Három helyszínen okos zebra elhelyezésére is sor kerül.

A projekt tervezett megvalósítási ideje a támogatói döntést követő 2 év a városközpont egyéb felújításaival történő összehangolás érdekében.

Kérem a Tisztelt Képviselő-testületet az előterjesztés megvitatására és a határozati javaslat elfogadására.

Határozati javaslat

Csongrád Város Önkormányzata Képviselő-testülete megtárgyalta a” KözPONT belterületi utak felújítása című pályázat benyújtása ” előterjesztést és az alábbi határozatot hozza:

1. Csongrád Város Önkormányzatának Képviselő-testülete a TOP\_Plusz-1.2.3-21 kódszámmal Belterületi utak felújítása címmel kiírt felhívásra a KözPONT belterületi utak felújítása című támogatási kérelem benyújtását jóváhagyja.
2. A Képviselő-testület felhatalmazza a Polgármestert a pályázat benyújtására.

Határidő: 2024. március 7.

Felelős: Bedő Tamás polgármester

Erről értesítést kapnak:

1. A Képviselő-testület tagjai
2. Bedő Tamás polgármester
3. Fejlesztési, Vagyongazdálkodási és Üzemeltetési Iroda

Csongrád, 2024.02.23.

Bedő Tamás

polgármester